Ֆութպոլի Միջազգային Դաշնակցութեան՝ ՖԻՖԱ-ի Մրցավարական Յանձնաժողովի ղեկավար Փիեռլուիճի Քոլինա տեսակրկնութիւններու VAR համակարգին շուրջ իր կարծիքը յայտնելով ըսաւ.«Աշխարհի առաջնութեան մրցումներուն ընթացքին VAR-ի կիրառումը յաջողեցաւ: Համակարգը չազդեց խաղերու տեւողութեան վրայ: VAR-ը կը կիրառուի մրցավարներու սխալները ուղղելու համար:Պէտք է նկատել, որ առաջնութեան ընթացքին համակարգի աշխատանքը յաջողած էր, իսկ ֆութպոլիստները ընդունեցին մրցավարներու վերջնական որոշումները: VAR-ը չ’օգներ լիովին խուսափելու սխալներէ, բայց այս համակարգին շնորհիւ մենք կը կրճատենք սխալներուն քանակը»: